CELEX: 62020TN0664
Language: et
Date: 2020-10-30 00:00:00
Title: Kohtuasi T-664/20: 30. oktoobril 2020 esitatud hagi – One Voice versus ECHA

11.1.2021   
            
            
               ET
            
            
               Euroopa Liidu Teataja
            
            
               C 9/29
            
         
      30. oktoobril 2020 esitatud hagi – One Voice versus ECHA
      (Kohtuasi T-664/20)
      (2021/C 9/42)
      Kohtumenetluse keel: prantsuse
      
         Pooled
      
      
         Hageja: One Voice (Strasbourg, Prantsusmaa) (esindaja: advokaat A. Ghersi)
      
         Kostja: Euroopa Kemikaaliamet
      
         Nõuded
      
      Hageja palub Üldkohtul:
      
                  —
               
               
                  tuvastada, et ECHA apellatsiooninõukogu on teinud vea kosmeetikatoodete määruse ja REACH määruse vahelise seose hindamisel;
               
            
                  —
               
               
                  tuvastada, et ECHA apellatsiooninõukogu on rikkunud REACH määruse sätteid;
               
            ja seetõttu
      
                  —
               
               
                  tühistada ECHA apellatsiooninõukogu 18. augusti 2020.aasta otsus nr A-010-2018;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et on tehtud viga kosmeetikatoodete määruse (1) ja REACH määruse (2) vahelise seose hindamisel. Hageja sõnul hindas apellatsiooninõukogu REACH määruse kohaldamise raames valesti kosmeetikatoodete määruse artiklit 18 ja rikkus kosmeetikatoodete määruse eesmärki seoses loomkatsetega. Lõpuks leiab hageja, et ECHA-l puudub pädevus anda siduv tõlgendus kosmeetikatoodete määruse ja REACH määruse vahelise seose kohta.
               
            
                  2.
               
               
                  Teine väide, et on rikutud REACH määruse sätteid. Hageja väidab sellega seoses eelkõige, et REACH määrus kehtestab loomkatsete keelu põhimõtte, välja arvatud juhul, kui muid lahendusi ei ole. Kuid apellatsiooninõukogu ei ole sellist erandit vaidlustatud otsuses määratlenud.
               
            
         (1)  Euroopa Parlamendi ja nõukogu 30. november 2009. aasta määrus (EÜ) nr 1223/2009 kosmeetikatoodete kohta (ELT 2009, L 342, lk 59).
      
         (2)  Euroopa Parlamendi ja nõukogu 18. detsember 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1 ja parandus ELT 2007, L 136, lk 3).